Peritonealna dijaliza

Peritonealna dijaliza je jedna od metoda odstranjivanja otpadnih produkata iz organizma u slučaju zatajenja bubrega. Ovu metodu dijalize koristi oko 11% bolesnika sa zatajenjem bubrega, ostali koriste hemodijalizu.Grassmann A, Gioberge S, Moeller S, Brown G. ESRD patients in 2004: global overview of patient numbers, treatment modalities and associated trends. Nephrol Dial Transplant. 2005;20:2587-2593.

Ovaj oblik dijalize koristi trbušnu maramicu (peritoneum) kao filter. Mekana silikonska cijevčica (kateter) laporaskopski se postavlja u trbušnu šupljinu, a posebne otopine prilagođene za peritonealnu dijalizu bolesnik sam putem sterilnih sistema dvostrukih vrećica sa konektorom za kateter, kroz taj isti kateter utače u trbušnu šupljinu. U peritonealnoj dijalizi se putem mekanog katetera ubaci u stomak dijalizna otopina, tzv. dijalizat. Otpadne tvari i tekućine iz krvi prolaze kroz dijalizat i peritonealnu membranu, koja ih odstranjuje. Peritonealna membrana ima istu funkciju kao i membrana na aparatu za hemodijalizu. Ona zadržava u organizmu sve korisne tvari, a izbacuje van sve otrovne tvari i višak tečnosti.

Za razliku od hemodijalize, ova vrsta dijalize se može obavljati samostalno i u kući.

 Tipovi 

Postoje dva tipa peritonealne dijalize:

 Kontinuirana ili hronična ambulantna peritonealna dijaliza (CAPD), obavlja se nekoliko puta tokom dana
 Automatska peritonealna dijaliza (APD), obavlja se kontinuirano tokom noći

 Reference 

Kategorija:Medicinski tretmani
Kategorija:Nefrologija